Raak weer kind | SARIE
Raak weer kind	deur Koos van der Merwe
Daar is raad oor hoe om jou dagtaak te doen, rustig te slaap, bekommernis en stres te hanteer, te rus, fees te vier en kinders groot te maak. Waarskuwings is daar volop – die versoekings van die vlees, die gevaar van te veel voggies, die verleidelikheid van die rykdom – die bedrieglikheid van die bevalligheid, die sekerheid van die ouderdom en die vlugtigheid van die lewe.
Selfs die psalmis het gesê dat die Here die slimmes onder ons beskaam deur die mond van die suigeling. En hoe waar is dit nie. Almal van ons – van ministers tot generaals, doktore, professore, predikante, direkteurs en prokureurs – kan in ons slim, volwasse wêreld veel van kinders leer.
En dan bid ek – maak my soos 'n kind. Gee my vandag – om te leef, te speel, te bemin en te vergeet wat vergeet moet word. Te leef met die diep wete daar is 'n Vader wat vir my sê ek kan my sorge by Hom los.